SPYDER

SPYDER‏ (Surface-to-Air PYthon & DERby) הוא שמן של שתי מערכות טילי קרקע־אוויר ניידות מתוצרת רפאל מערכות לחימה מתקדמות: SPYDER ADS-SR לטווח קצר, ו־SPYDER ADS-MR לטווח בינוני. שתי המערכות מיועדות לשימוש כנגד מגוון מטרות אוויריות כגון מטוסים, מסוקים, כלי טיס בלתי מאוישים, טילי שיוט ופצצות מונחות. הן מסוגלת לשגר טילי פיתון 5 בעלי ביות תת־אדום הדמאתי, ודרבי בעלי ביות מכ"ם אקטיבי. מרכיבי הטילים הללו זהים למרכיבי אותם טילים המשוגרים מן המטוסים. המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי ב-2006. מערכת ה־SPYDER ADS-SR מורכבת משלושה סוגי כלי רכב המבוססים על משאית 6X6 מתוצרת חברת טטרה הצ'כית: רכב שיגור – משאית שעל גבה מורכב משגר בעל יכולת צידוד המכיל עד ארבעה טילים בתוך זבילים. על המשאית מותקנת גם מערכת אלקטרו-אופטית מסוג TOPLITE לתצפית ביום ובלילה. רכב שליטה ובקרה – משאית שעליה מורכב מכ"ם עקיבה מדגם EL/M 2106 ATAR 3D מתוצרת אלתא. רכב מנה שנייה – משאית לתובלת וטעינת טילים למשגר המצוידת במנוף אינטגרלי. סוללת SPYDER ADS-SR טיפוסית מורכבת מרכב שליטה ובקרה ועד שישה רכבי שיגור. התקשורת בין רכב השליטה והבקרה ורכבי השיגור נעשית באופן אלחוטי, מה שמאפשר את פריסתם של רכבי השיגור במרחק רב מרכב השליטה והבקרה. טווח יירוט מינימלי – פחות מ־1 ק"מ טווח יירוט מקסימלי – 15 ק"מ גובה יירוט מינימלי – 20 מטר גובה יירוט מקסימלי – 9,000 מטר מערכת ה־SPYDER ADS-MR מורכבת מארבעה סוגי כלי רכב המבוססים על משאית 6X6 מתוצרת חברת Sisu Auto הפינית: רכב שיגור – משאית שעל גבה מורכב משגר אנכי (נזקף לפני השיגור) המכיל עד שישה טילים בתוך זווילים. רכב שליטה ובקרה – משאית המשמשת לשליטה ובקרה בסוללה. רכב מכ"ם – משאית שעליה מורכב מכ"ם. רכב מנה שנייה – משאית לתובלת וטעינת טילים למשגר המצוידת במנוף אינטגרלי. במערכת ה-SPYDER ADS-MR נוסף לטילים מאיץ. טווח יירוט מקסימלי – כ־42 ק"מ גובה יירוט מקסימלי – 17 ק"מ בינואר 2024, הודיעו חברת רפאל והמנהל למחקר ולפיתוח אמצעי לחימה ותשתית טכנולוגית במשרד הביטחון כי השלימו ניסוי מוצלח במערכת "ספיידר" בתצורת SPYDER All in One - מערכת הגנה אווירית שלמה הכוללת מכ"ם אינטגרלי, מטען ייעודי אלקטרו-אופטי, מערכת שליטה ובקרה מתקדמת ומיירטים מסוג פיתון ומסוג דרבי המותקנים כולם על רכב אחד, בהפעלת צוות מינימלי. הודו הודו – באוקטובר 2006 הודיעה לראשונה חיל האוויר ההודי כי רפאל זכתה במכרז למכירת מערכת נ"מ וכי הוא ירכוש 18 מערכות טילי ספיידר. אולם אישורה הסופי של העסקה נדחה על רקע האשמות בדבר מתן שוחד לכאורה לצורך הזכייה במכרז. העסקה נחתמה לבסוף בספטמבר 2008, בעלות של 260 מיליון דולר. באוגוסט 2009 נמסר כי ממשלת הודו אישרה עסקת המשך לרכישת מערכות נוספת, תמורת כמיליארד דולר. וייטנאם וייטנאם – ב-2015 נחתמה עסקה למכירת 3 סוללות ספיידר תמורת 600 מיליון דולר, שהייתה העסקה הביטחונית הגדולה ביותר מעולם בין המדינות. ב-2022 התנהלו מגעים עם וייטנאם לרכישת 3 סוללות נוספות, אך העסקה לא יצאה לפעול בשל מעצר נציגת רפאל במדינה בחשד לעבירות שוחד, מרמה והפרת אמונים. צ'כיה צ'כיה – בספטמבר 2021, נחתמה עסקה למכירת 4 סוללות עם מספר טילי ספיידר בהיקף לא ידוע בהיקף של 630 מיליון דולר, בעסקה בין משרד הביטחון של ישראל למשרד הביטחון הצ'כי. בכך, הפכה למדינה הראשונה בנאט"ו שקנתה את המערכת הישראלית. איחוד האמירויות הערביות איחוד האמירויות הערביות - בספטמבר 2022 סוכנות הידיעות רויטרס דיווחה כי ישראל הסכימה למכור לאיחוד האמירויות מערכות טילי ספיידר. ברק 8 – מערכת הגנה אווירית רב־משימתית. קלע דוד – מערכת ליירוט רקטות וטילים לטווח בינוני־ארוך. פטריוט – מערכת נשק נגד מטוסים וטילים בליסטיים. S-300 – מערכת הגנה אווירית רב-משימתית מתוצרת רוסית. מדיה וקבצים בנושא SPYDER בוויקישיתוף SPYDER ADS-SR, באתר רפאל SPYDER ADS-MR, באתר רפאל SPYDER Short Range Air Defense, באתר Defense Update אמנון ברזילי, ‏לוחמה זעירה. כסף גדול, באתר גלובס, 14 ביוני 2006 ניסוי מוצלח למערכת הגנה אווירית חדשה של רפאל, באתר כלבו – חיפה והצפון, 11 בינואר 2024 יוסי מלמן, חיל האוויר ההודי הודיע שיקנה מערכת נ"מ ישראלית, באתר TheMarker‏, 7 באוקטובר 2006 אורה קורן, "דיפנס ניוז": הודו אישרה סופית עסקה של 260 מיליון דולר עם רפא"ל, באתר TheMarker‏, 3 בספטמבר 2008 אורה קורן, התקשורת ההודית: הודו אישרה עסקת המשך עם רפאל במיליארד דולר, באתר TheMarker‏, 21 באוגוסט 2009 יוסי מלמן, יחסים עכורים עם רפא"ל: משלחת מווייטנאם באה לרכוש ברק 8 מתעשייה אווירית, באתר הארץ, 18 באוגוסט 2022 יוסי מלמן, צו מעצר נגד אשת עסקים וייטנאמית עלול לפגוע ביצוא הביטחוני של ישראל, באתר TheMarker‏, 1 במאי 2022 דיווח: ויאטנם משהה רכישת מערכות ספיידר נוספות מרפאל, באתר "IsraelDefense‏", 19 בספטמבר 2023 דני זקן, ‏נחתם הסכם בין משרד הביטחון לממשלת צ'כיה למכירת סוללות הגנה אווירית של רפאל, באתר גלובס, 5 באוקטובר 2021 רויטרס, דיווח: ישראל הסכימה למכור מערכת הגנה אווירית מתקדמת לאיחוד האמירויות, באתר הארץ, 22 בספטמבר 2022